02 Okt. 11:47:04
So lyk Nicholas Ninow in hof
Nicholas Ninow, die vermeende Dros-verkragter, waar hy Dinsdag in die landdroshof in Pretoria verskyn het. Polisielede het hom tydens 'n verdaging vir sy eie veiligheid na die hofselle teruggeneem, berig Hanti Otto. Toe hy weer die hof ingebring is, was hy geklee in 'n sweetpak-bostuk met 'n kappie (wat hy nie vroeër aangehad het nie) oor sy kop getrek. Hy het kop-onderstebo in die beskuldigdebank gesit om die fotograwe se lense te probeer vermy. Foto: Deaan Vivier
02 Okt. 10:39:52
'n Meisie in 'n rolstoel hou 'n plakkaat buite die hof vas nadat die hofsaak verdaag is. Foto: Christiaan du Plessis
02 Okt. 10:34:24
Foto: Murray Louw
02 Okt. 10:33:43
02 Okt. 10:32:09
Lede van die ANC, DA en EFF sing buite nadat die hof verdaag is. Foto: Murray Louw
02 Okt. 10:29:00
Navraag is aan die polisie gerig oor 'n vrou wat vroeër by die betoging buite die hof op die grond gelê en geruk het.
Sy is deur 'n groot aantal polisiebeamptes gehelp.
Dit is nog onbekend wat haar toestand is en wat die voorval veroorsaak het, berig Christiaan du Plessis.
02 Okt. 10:25:30
Betogers voor die hof. Foto: Christaan du Plessis
02 Okt. 10:24:36
Saak uitgestel tot 1 November
Landdros Marley Mokoena sê die staat moet 'n aansoek bring om Ninow se selfoon te bekom.
Die saak word uitgestel tot 1 November.
Die Afrikaanse tolk verduidelik dat die saak uitgestel is, sonder 'n borgtogaansoek, en dat Ninow in aanhouding bly.
Mense in die openbare gallery juig en klap hande.
Die hof verdaag, berig Hanti Otto.
02 Okt. 10:22:20
Ninow 'het verskeie beserings'
Adv. Sanet Jacobson, aanklaer, vra dat die saak tot 1 November uitgestel word.
Daar is nog forensiese uitslae, soos vir DNS-toetse, uitstaande. Die staat versoek ook dat Ninow se selfoon ingehandig word vir forenesiese ontleding.
Riaan du Plessis, vir Ninow, voer aan die beskuldigde hoef nie selfinkriminerende inligting te voorsien nie, veral nie voordat hy met sy kliënt gekonsulteer het nie.
Daarby het die beskuldigde beserings tydens sy arrestasie opgedoen.
Dit is behandel, maar óf nie al die beserings is aangeteken nie, óf die beserings is ná die mediese ondersoek opgedoen. Talle van die beserings, soos snye, is met 'n gebreekte bottel toegedien deur lede van die publiek by die Dros daardie aand. Du Plessis noem verkeie beserings wat Ninow opgedoen het.
Van die beserings is deur lede van die publiek tydens die voorval by Dros toegedien. Ander, beweer hy, is weens aanrandings deur die polisie.
Du Plessis voeg by dat dit "onmenslik is" dat Ninow tydens die verdaging uit die selle gebring is vir foto's, en dat hy voor die media "geparadeer" word, berig Hanti Otto.